L’UJI concedeix els Premis d’Innovació Educativa 2023 a quatre projectes que evidencien un canvi en la docència per part del professorat



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2023/6/1q/premis-innovacio-educativa/&url=/com/noticies/2023/6/1q/premis-innovacio-educativa/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2023/6/1q/premis-innovacio-educativa/&url=/com/noticies/2023/6/1q/premis-innovacio-educativa/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2023/6/1q/premis-innovacio-educativa/&url=/com/noticies/2023/6/1q/premis-innovacio-educativa/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2023/6/1q/premis-innovacio-educativa/&url=/com/noticies/2023/6/1q/premis-innovacio-educativa/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI concedeix els Premis d’Innovació Educativa 2023 a quatre projectes que evidencien un canvi en la docència per part del professorat

12/06/2023 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ premis-innovacio-educativa Premis_Innovacio_Educativa_23DLL69](/com/noticies/2023/6/1q/premis-innovacio-educativa/Premis_Innovacio_Educativa_23DLL69.jpg)](#)

La Universitat Jaume I ha concedit els Premis d’Innovació Educativa 2023 amb els que reconeix un any més l’esforç del professorat de la Universitat en la innovació i millora continuada de la docència. Amb quasi una trentena de projectes presentats en aquesta convocatòria i més de 150 persones involucrades a través de diversos equips de treball, la Universitat ha premiat quatre projectes, un de cada facultat i altre de l’Escola.

Per l’Escola Superior de Tecnologia i Ciències Experimentals, el projecte guanyador és «Desenvolupament del projecte docent de les assignatures EI1038-41 mitjançant l’Aprenentatge Basat en projectes (ABP)» que implementa metodologies actives en una assignatura d’informàtica introduint l’ABP. Mitjançant la proposta d’un projecte global reptador, consistent en el disseny d’un sistema d’informació i desenvolupament d’una base de dades, s’han revisat totes les tasques d’aprenentatge i els seus corresponents resultats i s’ha desenvolupat un nou sistema d’avaluació per rúbriques que ha permés una major participació de l’estudiantat i un *feedback* més ràpid i directe. L’estudiantat s’ha mostrat molt satisfet amb la metodologia i la taxa d’aprovats en l’assignatura ha augmentat un 5% respecte al curs anterior. El projecte ha estat dirigit per Vicente Ramón Tomás López que ha comptat amb un equip format per Miguel Pérez Francisco, Sergio Iserte  Agut, Luis Amable García Fernández, Maribel Castillo Catalán i Pablo Boronat Pérez.

El premi en la Facultat d’Humanes i Ciències Socials ha sigut per al projecte titulat «Pedagogia feminista crítica i Literatura Infantil i Juvenil», dirigit per Consol Aguilar Ródenas i desenvolupat junt a Miriam Martínez Villar. Aquesta iniciativa té com a objectiu formar les futures i futurs mestres en didàctica de la llengua i la literatura catalana, treballant la literatura infantil i juvenil des d’una perspectiva crítica basada en la justícia social i la pedagogia feminista. La metodologia innovadora del projecte es vertebra en torn de set estratègies i recursos didàctics: el llibre de cada dia, debats assemblearis, diaris dialògics, Aula Virtual, tertúlia literària dialògica, seminaris i tallers.

Per la Facultat de Ciències Jurídiques i Econòmiques s’ha premiat el projecte «Ferramentes de gamificació i recursos audiovisuals per la docència en direcció d’empreses», dirigit per Ana Belén Escrig Tena i Mercedes Segarra Ciprés i amb un equip format per María Luisa Peris, Beatriz García Juan, Alejandro Salvador Gómez i Georgiana Alexandra Badoiu. La proposta, que ha aconseguit la participació activa de l’estudiantat en diverses assignatures d’empreses del Grau en ADE, el Grau en Relacions Laborals i el Màster en Gestió de la Qualitat; ha inclòs activitats de gamificació o aplicació dels principis del joc a l’aula, usant aplicacions mòbils com el Socrative, Quizizz i el Mentimeter i fent jocs de fuita virtuals. D’altra banda, s’han elaborat materials audiovisuals que han permés implementar classes invertides. La taxa de rendiment en les assignatures en les que s’ha implementat aquesta metodologia ha resultat ser més elevada.

Per últim, a la Facultat de Ciències de la Salut, el premi ha sigut per al projecte «Una visita a l’Hospital: Fuita Room educatiu per a la docència pràctica de Psicopatologia», que han dirigit les professores Helena Villa Martín i Vanesa León Medina. El projecte ha recreat una Unitat de mitja estada d’un hospital de salut mental, simulant sis habitacions amb pacients, dels quals calia identificar el diagnòstic, mitjançant desafiaments que facilitaven les claus i contrasenyes per a obrir caixes amb els símptomes. Els reptes eren proves amb continguts de l’assignatura. En aquest cas, dels 101 participants en les pràctiques de l’assignatura la taxa d’aprovats ha superat el 70%.

El Programa d'Innovació Docent de l’UJI és una aposta per la innovació educativa cap a l’excel·lència docent tant en grup com individualment i que cada curs acadèmic estableix convocatòries públiques per a projectes d’innovació educativa dirigides al personal docent i investigador. Les línies d’ajuda que s’inclouen en el programa són oferir recursos que possibiliten una implantació efectiva del canvi en la docència per part del professorat amb experiència i del professorat novell; promoure la generació d’espais d’intercanvi d’experiències i reflexió des dels nuclis responsables de la docència i la seua coordinació, i donar suport a la difusió dels resultats de la millora i innovació educativa dins i fora de la Universitat.

L’entrega dels premis a aquests quatre projectes tindrà lloc el pròxim 20 de juny, a les 18.30 hores al Paranimf, en un acte en el qual es lliuraran les distincions extraordinàries de l’UJI a l’Aula de Debat Dones del Grau, a la pintora i escriptora Paula Bonet i al Consorci Provincial de Bombers de Castelló i també es reconeixerà al personal docent i investigador i d'administració i serveis en actiu amb 25 anys de serveis prestats.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00